section_heading: Povijest
paragraph_text: Tijekom zime 1914-15 1. armija se nalazila na relativno mirnom dijelu Istočnog bojišta, te nije sudjelovala u Karpatskim operacijama. U svibnju 1915. armija sudjeluje u ofenzivi Gorlice-Tarnow (1. svibnja – 18. rujna 1915.). Tijekom ofenzive krajem svibnja Viktora Dankla koji je zbog ulaska Italije u rat upućen na Talijansko bojište, na mjestu zapovjednika privremeno zamjenjuje general konjice Karl von Kirchbach, dotadašnji zapovjednik I. korpusa. Ubrzo ga u lipnju zamjenjuje general konjice Paul Puhallo, dotada zapovjednik rasformirane 3. armije, koji nakon preuzimanja zapovjedništva s 1. armijom zauzima mostobrane kod Sandomierza i Tarlo-Josefowa. Nakon toga 1. armija skreće prema jugu u smjeru Lemberga, te zauzima Dubno, nakon čega se bojište stabiliziralo. U kolovozu 1. armija zajedno s 4. armijom ulazi u sastav Grupe armija Josef Ferdinand da bi u listopadu zajedno s 2. armijom ušla u sastav Grupe armija Böhm-Ermolli.thumb|200px|[[Viktor Dankl, prvi zapovjednik 1. armije]]